alexandrainst/scandi-wiki huggingface dataset:
Skyvende bukserbåt

Skyvende bukserbåt eller Skyvende slepebåt er et fartøy som isteden for å slepe lektere, eller andre flytende innretninger som ikke selv kan skape fremdrift, skyver dem.

De fleste fartøyene av denne typen stikker ikke så dypt for de er bygget for elver og kanaler, dette gjør dem ikke egnet til oppdrag på havet. Men det finnes også noen skyvende bukserbåter som er bygget for å ha oppdrag på sjøen.

Båtene har store stålplater på baugen slik at den kan skyve en eller flere lektere ved å dytte dem foran seg.

I USA ble de å se på elvene på 1940-tallet. De dukket også opp på Rhinen og andre europeiske elver og kanaler 1950 og 60-tallet. Etter som disse fartøyene er bygget for store elver og kanaler er de ikke i bruk i Norge.

De fleste har et styrehus som er plassert høyt oppe, ofte kan det heises og senkes. Fartøyene har ofte oppholdsrom for mannskapet, enkelte har også hele boliger for kapteinen og familien hans. Før var det vanlig i Europa at familiene bodde på innlands fraktefartøyene som familien eide og at barna gikk på internatskole. Nå er ikke dette like vanlig, men en del fortsetter med denne tradisjonen, da har de med seg alle familiens nødvendigheter, inkludert bilen.

Lekterne de skyver kan ha løsmasse som sand, pukk, fyllmasse og kull, eller maskiner, tanker og ikke minst containere.

I Europa skyver fartøyene vanligvis rundt tjue lektere, hver lekter tar åtti 20 fots containere, det blir rundt 1600 containere. I USA skyver de på enkelte elver opptil førtito lektere, det blir over 3400 containere. Hele lengden på slepet kan bli over 370 meter.

Motorytelsen på disse fartøyene varierer, men går opp til ca.12000 hestekrefter (ca. 9000 kW). De fleste båtene av denne typen er fra 10 til 60 meter lange og fra 6 til 18 meter brede, mindre båter brukes i havnene.

Se også 
Bukserbåt

Taubåt

Lekter

Lekterferge

Referanser 

Taubåter
Fartøyer
Artikler i sjøfart-prosjektet
Meshulam Dovid Soloveitchik

Meshulam Dovid Soloveitchik (hebraisk: משולם דוד סולובייצ'יק), også kjent som Reb Dovid eller Rav Dovid, (født 21. oktober 1921 i Brest i daværende Polen, død 31. januar 2021 i Jerusalem) var en rabbiner i Israel.

Han var en haredi rabbiner og rosh yeshiva for en av grenene av Brisk yeshivas fra 1959 til sin død.. 

Soloveitchik døde  31. januar 2021 av COVID-19 i Jerusalem, i en alder av 99 år.

Referanser

Israelske rabbinere
Personer fra Brest-Litovsk
Dødsfall relatert til covid-19 i Israel
Jødiske religiøse ledere ofre for covidpandemien
Teateråret 1980

Teateråret 1980 er en oversikt over hendelser, verk, fødte og avdøde personer med tilknytning til teater i 1980.

Hendelser

Årets oppsettinger
28. mars – Kollontaj var en teateroppsetting av Det Norske Teatret basert på Agneta Pleijels skuespill med samme tittel om Aleksandra Kollontaj (1872-1952). Oppsettingen var en norgespremiere med Merete Skavlan som regissør.

Fødsler

Dødsfall

Referanser
Sonja Henie Ishall

Sonja Henie Ishall  er en ishall i Frogner i Oslo som ble åpnet høsten 2020. Den ligger ved Frogner stadion. Og er tilrettelagt for både kunstløp og kortbane. Bygget inneholder ishall med tilhørende drifts- og servicefunksjoner, treningsrom, fire store garderober, kontor, møterom og en liten kafé.

Eksterne lenker
 Hjemmeside hos Oslo kommune

Skøytearenaer i Norge
Bandybaner i Norge
Ishaller i Oslo
Byggverk i Oslo
Etableringer i 2020
Sport i bydel Frogner
Giugliano in Campania

Giugliano in Campania, også kjent som Giugliano, er en by og kommune i Storbyområdet Napoli i regionen Campania i Italia.

Referanser

Eksterne lenker 
 

Kommuner i Storbyområdet Napoli
Byer i Campania
Eliel Saarinen

Eliel Saarinen (1873 – 1950) var en finsk arkitekt som særlig er kjent for Finlands nasjonalmuseum (1904-1910) og Helsingfors sentralstasjon (1914).

Referanser

Kilder
Store norske leksikon

Finske arkitekter
Personer fra Bloomfield Hills i Michigan
Todalsordførerne i Aure

Todalsordførerne er et begrep som spesielt brukes om ordførerne i Aure fra Todalen som dominerte politikken og ordførervervet i Aure hovedsakelig i mellomkrigstiden, men også før og etter. Etter at partier ble startet på lokalnivå, var de hovedsakelig Venstrepolitikere og Bondepartipolitikere.

Liste over todalsordførere i Aure kommune.

Referanser 

Personer fra Aure kommune
Ordførere i Møre og Romsdal
Lokalpolitikere fra Venstre
Animal Crossing: New Leaf

Animal Crossing: New Leaf er et livssimulatorspill utviklet og utgitt av Nintendo til Nintendo 3DS.

Spilleren kontrollerer en menneskelig avatar som bor i en landsby befolket av antropomorfe dyr, og tar i dette spillet rollen som ordfører i denne landsbyen. Det er det fjerde spillet i Animal Crossing-serien og ble utgitt i Japan i november 2012, og i Nord-Amerika og Europa i juni 2013. New Leaf fikk positiv mottakelse og solgte over 12 millioner kopier.

En oppdatert utgave av spillet med støtte for Amiibo-figurer ble utgitt som en gratis oppdatering for eiere av den originale utgaven i 2016. En ny fysisk utgave av spillet med det oppdaterte innholdet ble utgitt sent i 2016 under tittelen Animal Crossing: New Leaf - Welcome Amiibo.

Spilleren skal kontrollere en landsbyboer som flytter til en ny landsby. Men ved ankomst til byen forveksles spilleren umiddelbart for byens nye ordfører, og han får denne stillingen i stedet for å være en vanlig innbygger. Spilleren får muligheten til å utforske hele byen, snakke med en rekke andre innbyggere, og delta i forskjellige aktiviteter. Å gjennomføre forskjellige aktiviteter, eller selge forskjellige ting, gjør at spilleren kan tjene Bells - spillets virtuelle valuta, som igjen kan brukes til å kjøpe forskjellige ting som nye møbel eller klær, eller betale lån som brukes til å renovere huset deres.

Animal Crossing: New Leaf introduserer også mange nye funksjoner til serien. Spilleren kan begynne i et telt før huset deres, som til slutt kan oppgraderes og utvides, blir bygget ferdig. Spilleren kan også endre karakterens utseende og dekorere det nye hjemmet deres. Spillet kan spilles i sanntid, ved å bruke spillets interne klokke. Aspekter som butikkens åpningstider, dyreliv og spesielle arrangementer varierer avhengig av tid på dagen eller hva slags sesong på året det er.

Referanser

Fotnoter

Eksterne lenker 
 

New Leaf
Nintendo 3DS-spill
Videospill utviklet av Nintendo
Videospill fra 2012
Videospill utviklet i Japan
Spike Video Game Awards-vinnere
Animal Crossing: Let’s Go to the City

Animal Crossing: Let's Go to the City (kjent i Nord-Amerika som Animal Crossing: City Folk) er et livssimulatorspill utviklet og utgitt av Nintendo for spillkonsollen Wii. Det er det tredje hovedspillet i Animal Crossing-serien.

Spilleren inntar rollen som en menneskelig avatar som bor i en landsby befolket av antropomorfe dyr, der man deltar i ulike aktiviteter som å samle inn gjenstander, plante vegetasjon og fange fisk og innsekter. I likhet med andre Animal Crossing-titler følger spillet den innebygde klokken og kalenderen i Wii-konsollen, som lar spillet foregå i sanntid og påvirker hvilken tid på døgnet eller årstid som viser seg i spillet. Let's Go to the City brukte Nintendo Wi-Fi Connection til å la spillere besøke hverandres byer over internettet. Det var det første spillet der tilleggsapplikasjonen Wii Speak kunne brukes av spillere til å kommunisere med hverandre.

Let's Go to the City ble introdusert under Electronic Entertainment Expo i 2008. Spillet kom på markedet i Japan og Nord-Amerika i november 2008, og i Europa ble det tilgjengelig i desember 2008. Spillanmelderne var generelt positive til den nye versjonen, og Let's Go to the City er et av de Wii-spillene som har fått høyest salgstall, med 3,38 millioner solgte kopier på verdensbasis ved utgangen av 2009.

Noter

Referanser

Eksterne lenker 
 

New Leaf
Videospill utviklet av Nintendo
Videospill fra 2008
Wii-spill
Videospill utviklet i Japan
Tobias Bjørnebye

Tobias Bjørnebye (født 9. desember 1998 i Oslo) er en norsk fotballspiller som spiller for .

Han er sønn av den norske fotballspilleren Stig Inge Bjørnebye.

Referanser

Eksterne lenker 
 

Norske fotballspillere
Fotballspillere for Lyn Fotball
Fotballspillere for Rosenborg BK
Fotballspillere for IL Hødd
Fotballspillere for Sogndal Fotball
Fotballspillere for Kongsvinger IL Toppfotball
Personer fra Oslo
Pikmin

Pikmin er en serie av sanntidsstrategispill skapt av Shigeru Miyamoto og utgitt av Nintendo. Spillene fokuserer på å geleide en tropp av planteliknende figurer kalt pikmin for å samle inn gjenstander ved å rive ned hinder, unngå faremomenter eller slåss mot fiendtlig fauna.

Pikmin-serien består av fire titler. De første to spillene i serien, Pikmin (2001) og Pikmin 2 (2004) ble utgitt til Nintendo GameCube og senere til Wii som del av New Play Control!-serien i 2008 og 2009. Det tredje spillet i serien, Pikmin 3, ble utgitt til Wii U i 2013. Det første håndholdte spillet i serien, Hey! Pikmin, ble utgitt til Nintendo 3DS i 2017. Pikmin 3 ble utgitt til Nintendo Switch under tittelen Pikmin 3 Deluxe den 30. oktober 2020.

Et fjerde spill i serien, Pikmin 4, var av Shigeru Miyamoto bekreftet å være under utvikling og «nesten fullført» i 2015.

Spill

Referanser

Eksterne lenker 
 

 
Videospillserier
Videospill utviklet i Japan
Axel Lindahl (fotballspiller)

Karl Axel Lindahl (født 4. april 1995) er en svensk fotballspiller som spiller for Kalmar FF.

Karriere

Sverige
Lindahls moderklubb er Lidköpings IF (senere Lidköpings FK). Han spilte 14 kamper og scoret ett mål i svensk Divisjon 4 (nivå 6) i 2011. Sesongen 2012 spilte Lindahl 10 kamper og scoret fem mål for Lidköpings FK Akademi i Division 4. Mellom 2013 og 2015 spilte han for Lidköpings FK i svensk Division 3 (nivå 5) og Division 2 (nivå 4).

I mars 2016 dro Lindahl til Oskarshamns AIK, der han skrev under en toårskontrakt. I november 2017 dro Lindahl til Jönköpings Södra, der han skrev under på en treårskontrakt. Lindahl gjorde sin Superettan-debut den 23. mai 2018 i en 2–2-match mot Degerfors IF, der han ble byttet inn for Árni Vilhjálmsson i det 69. minutt.

I desember 2018 ble Lindahl signert av Degerfors IF, der han skrev under en treårskontrakt. Lindahl spilte samtlige 30 seriekamper og scoret ett mål i svenske Superettan (nivå 2) 2020, en sesong der Degerfors IF rykket opp til Allsvenskan.

Bodø/Glimt
Lindahl ble klar for  1. februar 2021.

Referanser

Eksterne lenker 
 
 Axel Lindahl – Transfermarkt

Svenske fotballspillere
Utenlandske fotballspillere i Norge
Fotballspillere for Lidköpings FK
Fotballspillere for Oskarshamns AIK
Fotballspillere for Jönköpings Södra IF
Fotballspillere for Degerfors IF
Fotballspillere for FK Bodø/Glimt
Fotballspillere for Kalmar FF
Ladislav Štaidl

Ladislav Štaidl (født 10. mars 1945 i Stříbrná Skalice i Riksprotektoratet Böhmen-Mähren, død 31. januar 2021 i Praha i Tsjekkia) var en tsjekkisk musiker, gitarist, pianist, dirigent, bandleder, komponist, lyriker, musikkarrangør, sanger og forretningsmann. Hans eldre bror, Jiří Štaidl, var også musiker og lyriker.

Den 28. oktober 2015 tildelte president Miloš Zeman ham Medaile za zásluhy (den tsjekkiske fortjenstmedalje).

Den 31. januar 2021 døde han 75 år gammel etter komplikasjoner tilknyttet covid-19 på universitetssykehuset i Praha.

Referanser

Eksterne lenker 
 

Tsjekkiske musikere
Gitarister
Pianister
Tsjekkiske dirigenter
Tsjekkiske komponister
Tsjekkiske forfattere
Sangere
Tsjekkiske forretningsfolk
Personer fra Okres Praha-východ
Dødsfall relatert til covid-19 i Tsjekkia
Barnas bokpris

Barnas bokpris er en leselystpris som er blitt utdelt av Bergen Offentlige Bibliotek siden 2015. Juryen består av elever på 6. og 7. trinn fra skoler i Bergen kommune.

Mottagere 

 2021: Bjørn Sortland og Ketil Selnes for Johnny 777 Mission 1: Rio de Janeiro
 2020: Aleksander Kirkwood Brown og Andreas Iversen for Edward Rubikons mysterier: Hekseskogen.
 2019: Malin Falch for Nordlys: Reisen til Jotundalen.
 2018: Ingunn Aamodt for Dukkens rette eier.
 2017: Bjørn Ingvaldsen for Far din.
 2016: Bobbie Peers for Luridiumstyven.
 2015: A. Audhild Solberg for Kampen mot superbitchene.

Nominerte

2020 

 Ingeborg Arvola for Buffy By er talentfull.
 Alfred Fidjestøl for Som ein bror.
 Aleksander Kirkwood Brown og Andreas Iversen for Edward Rubikons mysterier: Hekseskogen.
 Kristoffer Kjølberg for Etter leggetid.
 Mina Lystad for Fake.

2019 

 Line Baugstø for Vi skulle vært løver.
 Endre Lund Eriksen for Verdens beste pappa.
 Malin Falch for Nordlys: Reisen til Jotundalen.
 Kaja Dahle Nyhus for Verden sa ja.
 Arne Svingen for En himmen full av skyer

2018 

 Arnfinn Kolerud for Snillionen.
 Maria Parr for Keeperen og havet.
 Gudrun Skretting for Anton og andre flokkdyr.
 Ingrid Ovedie Volden for Hjertet er en knyttneve.
 Ingunn Aamodt for Dukkens rette eier

2017 

 Iben Akerlie for Lars er lol.
 Aleksander Kirkwood Brown for Edward Rubikons mysterier: Kong Grimms Hevn
 Bjørn Arild Ersland for Hvor gammel blir en tiger.
 Bjørn Ingvaldsen for Far din.
 Ruth Lillegraven for Eg er, eg er, eg er.
 Lars Joachim Grimstad for Egoland

2016 

 Bobbie Peers for Luridiumstyven.
 Maja Lunde for Verdens kuleste gjeng: Sceneskrekk
 Bjørn Sortland for Kepler 62: Nedtelling.
 Harald Nortun for Eksperimentet.
 Øyvind Torseter for Mulegutten

2015 

 Taran Bjørnstad for Krokodilletyven.
 Anne Aasebø Johnsen for Guttene mot jentene.
 Aleksander Løken for Trollskallen.
 A. Audhild Solberg for Kampen mot superbitchene.
 Arne Svingen for Revolvergutten.

Eksterne lenker 
https://bergenbibliotek.no/barn/barnas-bokpris-2020

Kultur i Bergen
Norske litteraturpriser
Etableringer i 2015
Omar Pirrera

Carmelo Pirrera, forfatternavn Omar Pirrera, (født 10. desember 1932 i Caltanissetta på Sicilia i Italia, død 23. januar 2021 i Vallo della Lucania) var en italiensk dikter, forfatter og essayist.

Biografi
Carmelo Pirrera utdannet seg til landmåler. Han utførte dette yrket hovedsakelig i Vallo della Lucania (provinsen Salerno). Der giftet han seg i 1960 med Maria Olimpia Castellano, som fødte ham to barn.

Han bestemte seg for å bli kalt Omar for å skille seg fra sin fetter med samme fornavn (Carmelo); han var også forfatter. Han ga ut fem diktsamlinger, to romaner og en rekke historiske og litterære essay. Hans komposisjoner har dukket opp i flere nasjonale og internasjonale antologier.

For forskjellige utgaver har andre skriftstykker blitt gjengitt i avisen The Times i Philadelphia i USA, på en side viet til italiensk litteratur redigert av Domenico A. Di Marco, professor i italiensk språk og litteratur ved La Salle University i Philadelphia. Pirrera skrev også artikler for Avvenire og for mange litterære magasiner.

Han pådro seg covid-19 på aldershjemmet han bodde i, og døde av viruset 23. januar 2021 i en alder av 88 år.

Verker 
 Dikt
 Deserto e poesia
 Cosmo e poesia
 Mistero e poesia
  Morire con il Sole
 Credi per non morire prima di morire

 Romaner
 Colloqui con Parmenide
 La leggenda di Calafato parte I, II e III

 Essays og andre skriftstykker 
 Futurismo e dintorni
 Sul Dialogus de oratoribus di Tacito
 Storia della ricerca scientifica
 Antologia dei Poeti preferiti
 La consapevolezza dell'Essere
 Pietro Giordani uno dei tanti incompresi
 Gelone: un grande siciliano
 Cartesio e la nascita della geometria analitica
 In Federico II l'Ulisse dantesco
 Come dal finito nasce l'infinito
 Giuliano l'Apostata: un ingenuo sognatore
 Origini del conflitto tra Papato e Impero
 Krishna e le origini del Cristianesimo
 Come nasce il “volgare”
 Paganesimo e Cristianesimo
 Socrate: l'interfaccia di Platone
 Socrate decise di morire
 Leopardi e la gloria
 Antonio Ranieri: un altro dimenticato
 Empedocle d'Agrigento: un incompreso
 Giulio Cesare deve morire
 Re Manfredi contro l'arroganza papale
 La morte del pudore
 Sul ritratto di Dorian Gray
 La bellezza
 La donna
 I combattenti
 Esterofili
 La medicina in Magna Graecia ed a Velia
 Il pitagorismo
 I geroglici
 Leopardi e i libri
 Catastrofi finali
 Il Tiranno

Referanser

Italienske forfattere
Personer fra Caltanissetta
Dødsfall relatert til covid-19 i Italia
Forfattere ofre for covidpandemien
Gregor av Nartek

Gregorios av Narek (armensk: Գրիգոր Նարեկացի Grigor Narekatsi, født i 951 i Rshtunik i Vaspurakan innen bagratidiske Armenia, død 1003 i klosteret Narekavank) var en armensk prestemunk, poet, mystiker, filosof og teolog, som betraktes som helgen innen den armenske apostoliske kirke og den katolske kirke. Den 23. februar 2015 utså pave Frans ham til kirkelærer.

Gregorios av Narek var sønn av erkebiskop Khosrov. Ettersom moren hadde dødd i hans barndom, havnet han hos sin kusine Anina og ble oppdradd av henne. Anina grunnla klosteret Narekavank, som fungerte som skole.  

Gregorios ble presteviet da han var 25 år, og var siden for det meste av sitt liv bosatt i kusinens kloster.

Gregorios menes å være Armenias første mer betydningsfulle poet. Han har forfattet flere mystiske tolkninger av Høysangen og egen poesi. Hans bønnebok, som kalles «Bok med lamentasjoner» eller «Klagesangenes bok», og som er et langt mystisk dikt bestående av 95 seksjoner, ble skrevet omkring år 977 og er blitt oversatt til flere språk. Boken er et verk fra hans modnere dager og er et av de klassiske stykker av den armenske litteratur.

Gregorios' bok om lamentasjoner er tonesatt av Alfred Schnittke.

Litteratur
 Signum: "Mystiker, munk och poet – möt den nye kyrkoläraren" 2015-02-23

Referanser

Eksterne lenker
 Meddelande från news.va om upphøyelsen til kirkelærer

Personer fra Van
Armenske prester
Armenske forfattere
Kristne munker
Helgener
Kirkelærere
Star Tribune

Star Tribune er en amerikansk avis som ble utgitt første gang 25. mai 1867 under navnet Minneapolis Tribune. Avisen har sin hovedredaksjon i Minneapolis, Minnesota.  Alden J. Blethen overdro i 1891 avisen til Gilbert A Pierce og William J. Murphy.  I 1935 overtok Cowles-familien fra Des Moines i Iowa, avisen. Avisen ble fusjonert med Minneapolis Star i 1982. Avisen var i 2012 den 17. største avisen i USA. Star Tribune ble begjært konkurs i 2009, men klarte å komme seg ut av krisen. I 2014 inngikk den partnerskapsavtale med Washington Post.

Referanser 

Aviser i USA
Publikasjoner etablert i 1867
1867 i USA
Familiekirka Mo i Rana

Familiekirka, eller Familiekirka Mo i Rana er en kristen frikirkelig menighet i Mo i Rana. Menigheten er tilsluttet Pinsebevegelsen i Norge, og hadde 164 tilskuddstellende medlemmer i 2020

Visjon 
Vår visjon er at Familiekirka skal være et fellesskap hvor alle mennesker kan møte Gud, lære Han å kjenne, og gjøre Han kjent.

Familiekirka er en kirke med alle generasjoner representert og har 181 medlemmer (2021). Vi har søndagsskole for de miste, for ungdom i konfirmasjonsalder tilbyr menigheten den frikirkelige konfirmantundervisningen Tentro.

Historie 
Stiftet på 1930 tallet som Mo Pinsemenighet holdt til i Stradgata. I 1962 flytte menigheten til Kaialundveien 14. I 2009 endret menigheten navn fra Filadelfia til Familiekirka.

Referanser

Eksterne lenker 
 
 
 Pinsebevegelsen i Norge

Menigheter
Mo i Rana
Religion i Nordland
Pinsebevegelsen i Norge
Norske pinsemenigheter
Linda Johnsen Holmeide

Linda Johnsen Holmeide (født 1. desember 1972) er en norsk bryter fra Kristiansund. Hun kommer fra en brytefamilie.
 
Linda Holmeide tok i 1988 sølv i VM for ungdom og to bronsemedaljer for senior i VM i Lyon 1992. 

I NM har hun to gull og fire sølv. 

Hennes søster Hilde Holmeide ble også bryter, med to NM-gull for senior.

Linda Holmeide representerte Idrettslaget Braatt, Kristiansund og Oslo Bryteklubb.

Referanser

Norske brytere
Personer fra Kristiansund kommune
Sivert Wiig

Sivert Wiig (født 21. august 1997) er en norsk langrennsløper fra Ålgård i Gjesdal, som representerer rogalandsklubben Gjesdal Idrettslag.

Wiig ble tatt ut som reserve på det norske laget under Ski-VM 2021. Han har flere ganger deltatt i verdenscupen i langrenn.

Konkurransedeltagelse (utvalg) 

 2015: Europeisk ungdoms-OL i Liechtenstein (6. plass)
 2019: U23 Verdensmesterskap i Lahti (5. plass)
 2019: WC Drammen (WC debut) (9. plass)
 2020: U23 Verdensmesterskap i Oberwiesenthal (13. plass)
 2021: WC Falun (17. plass)
 2021: WC Ulricehamn (26. plass)
 2022: WC Drammen (4. plass)
 2022: WC Falun (4. plass)

Referanser

Eksterne lenker 
 

Norske langrennsløpere
Deltakere under Ski-VM 2021
Moggaliputta-Tissa

Moggaliputtatissa (født ca. 327 f.Kr. i Pataliputra, Magadha, India, død 347 f.Kr.) var en buddhistmunk og lærd som levde og virket i det 3. århundre f.Kr. Han er assosiert med det det tredje buddhistiske konsil, keiser Ashoka og de buddhistiske misjonæraktivitetene som fant sted i hans regjeringstid.

Theravādaskolen anser Moggaliputtatissa som grunnleggeren av den tidlige buddhistiske skolen vibhajjavāda, som var forløperen til theravāda.

Referanser

Fødsler i 327 f.Kr.
Dødsfall i 347 f.Kr.
Personer fra Patna District i Bihar
Indiske buddhistmunker
Buddhistiske filosofer
Indiske filosofer
Theravāda
Manautea

Manautea er en slekt av biller i delgruppen (underfamilien) sandjegere i familiegruppen løpebiller.

Utseende 
Nokså små, spinkle, mer eller mindre metallisk fargede sandjegere. Hodet er nokså stort med rundede fasettøyne (selve fasettøynene ikke spesielt store), antennene svært tynne og nesten så lange som kroppen. Pronotum er bredere enn langt, tønneformet med markerte innsnevringer foran og bak og en skarp midtfure. Dekkvingene er jevnbrede, skrått avskårne bak, beina lange og tynne.

Levevis

Utbredelse 
Slekten er endemisk for Ny-Caledonia.

Systematisk inndeling 
 Ordenen biller, Coleoptera
 Underordenen Adephaga
 Overfamilien Caraboidea
 Familien løpebiller, Carabidae
 Underfamilien sandjegere, Cicindelinae
 Stammen Cicindelini
 Slekten Manautea Deuve, 2006
 Manautea gracilior Deuve, 2006
 Manautea millei Deuve, 2006
 Manautea minimior Deuve, 2006
 Manautea tripotini Deuve, 2006

Litteratur

Eksterne lenker 
 endemia.nc - nettside om slekten med bilder
 

Sandjegere
Biller formelt beskrevet i 2006
Ny-Caledonias insekter
Pseudognathaphanus

Pseudognathaphanus er en slekt av billene i delgruppen (underfamilien) markløpere (Harpalinae) i familiegruppen løpebiller.

Utseende 
Middelsstore (8-14 millimeter), avlange, halvmatte, mørke løpebiller. Hodet er bredt rundet med middelsstore fasettøyne, antennene tynne og en del lengre enn hode + pronotum. Pronotum er rundet, med en tydelig midtfure. Dekkvingene er jevnbrede med fine punktstriper.

Utbredelse 
Slekten er utbredt i Sørøst-Asia og dessuten på Madagaskar.

Systematisk inndeling 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie markløpere Harpalinae Bonelli, 1810
 stammen Harpalini Bonelli, 1810 
 slekten Pseudognathaphanus Schauberger, 1932
 Pseudognathaphanus dekkanus Andrewes, 1933
 Pseudognathaphanus dispellens (Walker, 1859)
 Pseudognathaphanus exaratus (Bates, 1892)
 Pseudognathaphanus festivus (Andrewes, 1920)
 Pseudognathaphanus fukiensis Jedlicka, 1957
 Pseudaphanognathus hiekei Kataev & Wrase, 2016
 Pseudognathaphanus perrieri (Jeannel, 1948) - Madagaskar, før plassert i slekten Protognathus
 Pseudognathaphanus punctilabris (W.S. MacLeay, 1825)
 Pseudognathaphanus rufitactor (Bates, 1892)
 Pseudognathaphanus rusticus (Andrewes, 1920)
 Pseudognathaphanus zabroides (Alluaud, 1917) - Madagaskar, før plassert i slekten Protognathus

Referanser

Eksterne lenker 
 
 

Markløpere
Biller formelt beskrevet i 1932
New Zealands insekter
Klepteromimus

Klepteromimus er en slekt av billene i delgruppen (underfamilien) Lebiinae i familiegruppen løpebiller.

Utbredelse 
Arten er utbredt i Sør-Afrika.

Systematisk inndeling 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien løpebiller, Carabidae Latreille, 1802
 underfamilie Lebiinae Bonelli, 1810
 stammen Lebiini Bonelli, 1810
 delgruppe Dromiusina Bonelli, 1810
 slekten Klepteromimus Péringuey, 1898
 Klepteromimus ornatus Péringuey, 1899

Eksterne lenker 
 

Lebiinae
Biller formelt beskrevet i 1898
Sør-Afrikas insekter